บริษัทฝรั่งเศสผลิตอุปกรณ์ช่วยปัสสาวะสำหรับผู้หญิงโดยการยืน เพื่อใช้ในการเดินป่าหรือต้องออกไปทำงานนอกสถานที่ หรือต้องการหลีกเลี่ยงการนั่งห้องน้ำสาธารณะที่บางครั้งสกปรกมาก มีทั้งแบบใช้ครั้งเดียวทิ้งหรือแบบใช้ได้ถาวรที่ผลิตจากพลาสติกหรือซิลิโคน,นางมากาลี ไชโยโล วัย 36 ปี ผู้ก่อตั้งบริษัทปิสเดอบูท์ กล่าวว่า คืนหนึ่งได้ออกเที่ยวกับเพื่อนศิลปินและได้พบเห็นเธอใช้อุปกรณ์ยืนฉี่สำหรับผู้หญิง จึงมีความคิดว่าน่าจะสามารถนำมาพัฒนาสำหรับการใช้ให้แพร่หลายในหมู่สตรีที่ชอบเดินทางท่องเที่ยวชมธรรมชาติ เป็นแบบใช้แล้วทิ้ง เธอจึงเริ่มสั่งมาขายทางอินเทอร์เน็ต ก่อนที่จะพัฒนาเป็นผลิตภัณฑ์ Made in France ในปี 2014,อุปกรณ์ ปิสเดอบูท์ (pisse-debout) เป็นอุปกรณ์สำหรับผู้หญิงใช้ยืนฉี่โดยไม่ต้องถอดกางเกงหรือกระโปรงทั้งหมด มีรูปแบบและขนาดที่เข้ารูปกับเรือนร่างของสตรี ผลิตจากกระดาษที่ผสมน้ำมันพืชและแป้ง กันน้ำ 100% ย่อยสลายเป็นปุ๋ยได้ง่าย ผลิตโดยยึดหลักเคารพต่อสิ่งแวดล้อม ในปีแรกมียอดขายที่ 22,000 ยูโร (880,000 บาท) และในปี 2015 มียอดขายถึง 55,000 ยูโร (2,200,000 บาท) บริษัทมีผลกำไร 10,700 ยูโร (428,000 บาท),ถึงเวลาแล้วที่หญิงสาวที่เคยถูกสบประมาทด้วยคำท้าว่า มายืนฉี่แข่งกันไหมล่ะ จะสามารถทำในสิ่งที่ชายหนุ่มทั้งหลายต้องตกตะลึง เมื่อเธอรับคำท้าที่จะยืนมองสบตาแล้วยืนฉี่โดยใช้อุปกรณ์ ปิสเดอบูท์ (pisse-debout) ที่สะอาด สะดวก และปลอดภัย สามารถใช้ได้ทุกสถานที่ และเป็นมิตรกับสิ่งแวดล้อมอีกด้วย
บริษัทฝรั่งเศสผลิตอุปกรณ์ช่วยที่ช่วยให้ผู้หญิงสามารถยืนปัสสาวะได้ เพื่อใช้ในการเดินป่าหรือต้องออกไปทำงานนอกสถานที่